Job se herstel - www.bybelkennis.co.za
Geen wonder dat God die blymoedige gewer lief het nie (2 Korintiërs 9:7). Dit is ook interessant om te sien dat Job se herstel kom nadat hy sy vriende vergewe het en vir hulle gebid het. Jesus self beklemtoon hierdie benadering: Spreek vry, en julle sal vrygespreek word. Gee, en vir julle sal gegee word: 'n goeie maat, ingestamp, geskud en propvol, sal hulle in julle hande gee. Met die maat waarmee julle meet, sal ook vir julle gemeet word (Lukas 6:37 – 38).
Job se verhaal is 'n les. Vir die eerste veertig hoofstukke van die boek kom hy voor allerhande vorme van lyding te staan. Soms lyk dit asof hy onder die las buig, maar nooit breek hy nie. Hy het rede gehad om oor homself te twyfel – hy kon selfs sy siening van God verander het – maar hy doen dit nie.
Almal wat 'n vrygewige lewe wil leef, moet Job se verhaal lees. Satan het sekerlik sy antwoord gekry: Job vrees God as hy voorspoedig is, maar ook in tye van teenspoed. Daar is 'n paar aspekte in Job se verhaal wat uitstaan:
God sê nooit vir Job waarom alles met hom gebeur nie.
Aan die einde vind daar 'n gesprek tussen God en Job plaas waarin Job se karakter bevraagteken word. Ons sou graag wou hê dat, noudat alles verby is, God vir Job sê waarom alles gebeur het.
Job word weer voorspoedig.
Hier is twee baie belangrike lesse om te leer:
Voorspoed is nie altyd die gevolg van harde werk nie. Daar is baie mense wat baie hard werk en nooit voorspoedig word nie. Hier maak God vir Job voorspoedig omdat Job getrou was.
Job is voorspoedig, nie net omdat hy sy lyding verduur het nie, maar ook omdat hy vir sy vriende gebid het al het hulle nie veel bygedra om sy lyding te verlig nie.
Luister net na Samuel se woorde oor gebed: Ook ek sal nie teen die Here sondig deur op te hou om vir julle te bid nie (1 Samuel 12:23). Bid ons vir ander?